Kjetil Kolsrud

Kjetil Kolsrud (født 1975) er norsk journalist og jurist, og utgiver av nettavisen Rett24.

Kjetil Kolsrud startet karriéren i Romerikes Blad i 1994, og kom til Aftenposten i 1998. Etter fullførte jusstudier i 2000 ga han ut boken «Dørene lukkes - om offentlighet i domstolene» på Cappelen Akademisk Forlag.

Han var tilknyttet Aftenposten i 16 år, som reporter, reportasjeleder, leder av politisk avdeling, leder av økonomiredaksjonen, redaksjonssjef og som konstituert nyhetsredaktør.

Kolsrud forlot Aftenposten i 2014 for å ta over som leder for politikk og kommunikasjon i arbeidstakerorganisasjonen Delta. I 2016 ble han ansatt som juridisk redaktør i NHO.

I 2017 opprettet han selskapet Rett24 AS, som i dag utgir nettavisen Rett24.

Referanser 

Norske journalister
Norske jurister